akrylamid
Store norske leksikon,Realfag,Kjemi,Organisk kjemi,Organiske forbindelser
Akrylamid er en kjemisk forbindelse som brukes mye i industrien, og som forekommer i en del matvarer som fremstilles ved høy temperatur.
Akrylamid har kjemisk formel C3H5NO og smeltepunkt 85 °C. Det er godt løselig i vann.Akrylamid benyttes mye i industrien til fremstilling av polyakrylamid, som benyttes til ulike formål blant annet som fortykningsmiddel og som tetningsmiddel ved bygging av tunneler (kjent under varemerket Rhoca-Gil). Rhoca-Gil vil ved fremstilling avgi akrylamid. På grunn av usikkerhet om giftigheten i større mengder er Rhoca-Gil forbudt i Norge.Akrylamid dannes ved reaksjon mellom aminosyren asparagin og en karbonylforbindelse, som for eksempel glukose. Det har vært stor oppmerksomhet knyttet til forekomsten av akrylamid i stivelsesholdige matvarer og nytelsesmidler som fremstilles ved høye temperaturer, for eksempel kaffe og potetchips. Statens næringsmiddeltilsyns vitenskapelige komité vurderer kreftrisikoen som liten, men anbefaler å redusere forbruket av matvarer med høyt innhold av akrylamid. Les mer i Store norske leksikon organisk kjemi polyakrylamid Eksterne lenker Forskning.no: Akrylamid i matvarer